### **Odôvodnenie nerozdelenia zákazky**

Predmetom zákazky je zabezpečenie komplexných nákladných prepravných služieb pre MZV a EZ SR formou cestnej, leteckej a lodnej dopravy spôsobom „door to door“ vrátane zabezpečenia colného prerokovania zásielok, to znamená, že súčasťou ako leteckej tak aj lodnej dopravy bude aj doprava cestná.

Verejný obstarávateľ na základe dostupných informácií o špedičných a zasielateľských spoločnostiach na internete a na stránke [www.finstat.sk](http://www.finstat.sk) zistil, že:

1. vzhľadom na predpokladanú hodnotu zákazky (900 000 EUR bez DPH na 48 mesiacov t.j. 225 000 EUR bez DPH na 12 mesiacov) ide v rámci trhu týchto spoločností o zákazku, ktorá je ľahko prístupná aj malým a stredným podnikom pôsobiacim v tomto odvetví. To znamená, že trh malých a stredných podnikov (spĺňajúce definíciu malých a stredných podnikov podľa odporúčania Komisie *2003/361*/*ES* zo 6. mája 2003 o definícii malých a stredných podnikov) je v tejto oblasti dostatočný:

Príklady (verejne dostupná informácia z webového sídla [www.finstat.sk](http://www.finstat.sk)

1. Spoločnosť FREEWAY Logistic, s.r.o. (v skratke FWL, s.r.o.)
2. Spoločnosť GEBRÜDER WEISS, s.r.o.
3. Spoločnosť SMART LOGISTICS, s.r.o.
4. Spoločnosť MARTIMEX-SPEDITION,spoločnosť s ručením obmedzeným
5. z kvalitatívneho hľadiska predmet zákazky zodpovedá oblasti, ktorou sa malé a stredné podniky v tomto odvetví zaoberajú.

Verejný obstarávateľ na základe vlastných skúseností z predchádzajúcich plnení konštatuje, že ponuky predložili a úspešnými uchádzačmi sa stali malé a stredné podniky.

Ide o nákladné prepravné služby komplexné, spolu súvisiace, tzn., že ide o zákazku, ktorá je neoddeliteľne spojená (lodná, letecká, cestná preprava) a objektívne tvorí nedeliteľný celok; vychádzajúc z predchádzajúcich skúseností pri zabezpečení prepravy na určený ZÚ, kde sa využíva vždy kombinácia prepráv.

Na základe vyššie uvedených dôvodov sa verejný obstarávateľ rozhodol nerozdeliť zákazku na časti.

§ 28 Rozdelenie zákaziek na časti

(1)

Verejný obstarávateľ a obstarávateľ môžu rozdeliť zákazku alebo koncesiu na samostatné časti, pričom v oznámení o vyhlásení verejného obstarávania, oznámení použitom ako výzva na účasť alebo v oznámení o koncesii určia veľkosť a predmet takýchto častí a uvedú, či ponuky možno predložiť na jednu časť, niekoľko častí alebo všetky časti.

(2)

Ak verejný obstarávateľ nerozdelí zákazku na časti, odôvodnenie uvedie v oznámení o vyhlásení verejného obstarávania alebo v správe o zákazke; táto povinnosť sa nevzťahuje na zadávanie koncesie.